foto: Frank-Valter Shtaynmayyer Germaniya tashqi ishlar vaziri Frank-Valter Shtaynmayyerning fikricha, AQSh hukumatiga Donald Trampning kelishi bilan jahon siyosatidagi avvalgi holat tubdan o‘zgargan. U Bild am Sonntag nashrida chop etilgan maqolasida shunday fikrni bildirgan. "Donald Trampning saylanishi bilan XX asr batamom yakunlandi", - deb yozgan Germaniya tashqi ishlar vaziri. "XXI asrda dunyo tartibiga doir qanday qarashlar tasdiqlanadi, ertaga dunyo qanday ko‘rinishda bo‘ladi, hozircha, aniqlab olingani yo‘q. Bu masala javobsiz qolmoqda", - deya fikr yuritgan Shtaynmayyer. Uning fikricha, jahon siyosatining hozirgi noaniqlik davrida "ko‘p narsa o‘ljaga qo‘yilgan".